Kleónymos (sochár)

Kleónymos () bol grécky sochár v 3. storočí pred Kr. 
 
Kleónymos, sochár z ostrova Samos, pôsobil v 2. polovici 3. stor. pred Kr. Nezachovali sa od neho žiadne sochy, ale v archeologických lokalitách miest Lindos a Kameiros na ostrove Rodos sa našli jeho signatúry na podstavcoch zo sôch, ktoré kedysi zhotovil.

Prvý podstavec objavili na akropole mesta Lindos, podľa nápisu stála na ňom socha, ktorú daroval Eufrantidos, kňaz mestskej bohyne Atény Lindskej a Dia Poliea. Nápis sa datuje do roku 236 pred Kr. Druhý podstavec nájdený v meste Kameiros, bol základňou sochy, ktorú na počesť demiurga Kleinagora darovali jeho deti Milón, Chariadas a Damónasses. O samotných sochách nie je nič známe.

Referencie a bibliografia 

 
Sochári starovekého Grécka